บาทเปิด 36.30/32 แกว่งแคบ
เงินบาทเปิด 36.30/32 บาทต่อดอลล่าร์ แกว่งแคบขาดปัจจัยใหม่หนุน รอดูตัวเลขศก.สหรัฐฯ
15 ม.ค. 2559

เงินบาทเปิด 36.30/32 บาทต่อดอลล่าร์ แกว่งแคบขาดปัจจัยใหม่หนุน รอดูตัวเลขศก.สหรัฐฯ
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 36.30/32 บาท/ดอลลาร์ จากเย็นวานนี้ที่ปิดตลาดอยู่ที่ระดับ 36.30/35 บาท/ดอลลาร์ ล่าสุดเงินบาทอยู่ที่ระดับ 36.28/30 บาท/ดอลลาร์
"ประเด็นของทาง US ดอลลาร์ คือ ตัวเลขเศรษฐกิจออกมาแย่กว่าที่คาด ดาวโจนส์ก็พุ่งมาค่อนข้างเยอะ ราคาน้ำมันก็ขยับขึ้นมาด้วย แต่สกุลเงินบาทเมื่อคืนอ่อนค่าไปพอสมควรแต่เช้านี้ก็กลับมาใกล้เคียงราคาปิดเมื่อวาน และยังแกว่งแคบ คงต้องรอดูปัจจัยใหม่ๆ" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 36.20-36.35 บาท/ดอลลาร์ โดยปัจจัยใหม่ที่ตลาดรอคือประเด็นเกี่ยวกับประเทศจีน และตัวเลขเศรษฐกิจของสหรัฐฯ ได้แก่ ดัชนีราคาผู้ผลิต (PPI) เดือนธ.ค., ยอดค้าปลีกเดือนธ.ค., การผลิตภาคอุตสาหกรรม-อัตราการใช้กำลังการผลิตเดือนธ.ค., ดัชนีความเชื่อมั่นผู้บริโภคช่วงต้นเดือนม.ค.จากมหาวิทยาลัยมิชิแกน และสต็อกสินค้าคงคลังภาคธุรกิจเดือนพ.ย.